CELEX: C2005/045/60
Language: sk
Date: 2005-02-19 00:00:00
Title: Vec T-501/04: Žaloba podaná dňa 23. decembra 2004: Bodegas Franco-Españolas, S.A. proti Úradu pre harmonizáciu vnútorného trhu (ochranné známky a vzory) (ÚHVT)

19.2.2005   
            
            
               SK
            
            
               Úradný vestník Európskej únie
            
            
               C 45/27
            
         Žaloba podaná dňa 23. decembra 2004: Bodegas Franco-Españolas, S.A. proti Úradu pre harmonizáciu vnútorného trhu (ochranné známky a vzory) (ÚHVT)
   (Vec T-501/04)
   (2005/C 45/60)
   Jazyk, v ktorom bola napísaná žaloba: španielčina
   Bodegas Franco-Españolas, S.A., so sídlom v Logroño (Španielsko), v zastúpení: María Emilia López Camba, abogado del Ilustre Colegio de Madrid, podala dňa 23. decembra 2004 na Súde prvého stupňa Európskych spoločenstiev žalobu proti Úradu pre harmonizáciu vnútorného trhu (ochranné známky a vzory).
   Žalobca navrhuje, aby Súd prvého stupňa:
   
               —
            
            
               zrušil rozhodnutie prvého odvolacieho senátu Úradu pre harmonizáciu vnútorného trhu zo dňa 25. októbra 2004 vo veci R 513/2002-1.
            
         
               —
            
            
               zaviazal ÚHVT a druhého účastníka v konaní pred odvolacím senátom nahradiť trovy konania.
            
         Žalobné dôvody a hlavné tvrdenia
   
               Prihlasovateľ ochrannej známky Spoločenstva:
            
            
               Žalobca.
            
         
               Prihlasovaná ochranná známka Spoločenstva:
            
            
               Slovná ochranná známka „ROYAL“ pre výrobky triedy 33 (alkoholické nápoje s výnimkou piva)
            
         
               Majiteľ ochrannej známky alebo označenia v námietkovom konaní:
            
            
               Compañía General da Agricultura das Vinhas do Alto Douro S.A.
            
         
               Ochranná známka alebo označenie v námietkovom konaní:
            
            
               Portugalská obrazová ochranná známka „ROYAL BRANDE“ č. 122.170, slovná ochranná známka Spoločenstva „ROYAL FEITORIA“ č. 418.301 a slovná medzinárodná ochranná známka „ROYAL OPORTO WINE COMPANY (PORTUGAL)“ č. 174.788 pre výrobky triedy 33.
            
         
               Rozhodnutie námietkového oddelenia:
            
            
               Prijatie námietky na základe ochrannej známky Spoločenstva č. 418.301 a zamietnutie prihlášky.
            
         
               Rozhodnutie odvolacieho senátu:
            
            
               Zamietnutie odvolania.
            
         
               Žalobné dôvody:
            
            
               Nesprávny výklad článku 8 ods. 1 písm. b) nariadenia (ES) č. 40/94.